Andy Murray

Andrew Murray (født 15. mai 1987 i Glasgow i Skottland) er en profesjonell britisk tennisspiller. Han var rangert som nr. 1 i verden i 41 uker, fra 7. november 2016 til 20. august 2017. Murray kom inn på topp-10-listen til Association of Tennis Professionals for første gang 16. april 2007. Han har vunnet tre Grand slam-turneringer i single, US Open 2012, og Wimbledon-turneringen 2013 og 2016. I 2011 ble Murray den syvende spiller innen moderne tennis til å komme til semifinalen i alle fire Grand Slam-turneringer i samme år.

I London på hjemmebane i Sommer-OL 2012 ble han olympisk mester da han slo Roger Federer 3-0 i sett i finalen i mennenes singelturnering.

Med sin seier over Novak Đoković i finalen i Wimbledon i 2013 ble Murray historisk. Det var den første britiske seier i Wimbledon på 77 år. Søndag 7. juli 2013 ble han den første brite som har vunnet mennenes Wimbledon-turnering siden Fred Perrys seier i 1936. «Ventetiden er over!» ropte BBCs kommentator Andrew Castle da seieren var klar etter tre sett med sifrene ble 6-4, 7-5 og 6-4.«Murray klarte det: Første britiske seier i Wimbledon på 77 år», NRK 7. juli 2013

Nyttårsaften 2016 ble Murray utnevnt til Knight Bachelor.The London Gazette, Supplement 61803, 31. desember 2016,s .N2. Han ble dermed opphøyd i ridderstanden og fikk rett til å føre tiltaleformen Sir foran sitt navn.

 Tidligste år 

Som 15-åring ble Murray spurt om han ville trene med Rangers Football Club på deres fotballakademi, men takket nei for å kunne fokusere på tenniskarrièren i stedet. Murrays tennisforbilde er Andre Agassi.«Andy Murray surprised by his idol Andre Agassi's crystal meth revelations», The Guardian 

 Dunblane-massakren 
Murray gikk på Dunblane Primary School, og var på skolen da Dunblane-massakren inntraff i 1996.Faultless young Scot who is all set to take on the tennis world, The Scotsman, 14 September 2004 Thomas Hamilton skjøt og drepte 17 mennesker før han skjøt seg selv. Murray tok dekning i et klasserom. Murray sier selv han var for ung til å forstå hva som skjedde og er lite villig til å snakke om hendelsen i intervjuer. Ikke desto mindre sier han i sin selvbiografi Hitting Back at har deltatt på en ungdomsleir drevet av Hamilton, og at moren ga Hamilton skyss i sin bil.

 Skadeproblemer 
Murray lider av en tilstand kalt delt kneskjell («delt kneskål»), en tilstand der kneskålen forblir i to deler i stedet for å vokse sammen, slik det vanligvis gjør i tidlig barndom. Han ble diagnostisert som 16-åring og måtte da ta pause fra tennisen i ca. et halvt år. Murray tar seg ofte til kneet i kamper og har også måttet trekke seg fra turneringer av samme årsak. Likevel klarer han seg forhodsvis godt takket være ulike behandlinger.

 Karrière 
 Grand Slam 
  Wimbledon:
 Single menn: 2013 (han beseiret Novak Đoković med 6-4, 7–5, 6-4 i finalen)
 Single menn: 2016 (han beseiret Milos Raonic med 6-4, 7-6. 7-6 i finalen)
  US Open:
 Single menn: 2012 (han beseiret Novak Đoković med 7–6, 7–5, 2–6, 3–6, 6–2 i finalen)
 Single: 11 (3 titler, 8 ganger tapende finalist) 
ResultatÅrTurneringUnderlagMotstanderSettsifreTapende finalist2008US OpenHard Roger Federer2–6, 5–7, 2–6Tapende finalist2010Australian OpenHard Roger Federer3–6, 4–6, 6–7(11–13)Tapende finalist2011Australian Open (2)Hard Novak Djokovic4–6, 2–6, 3–6Tapende finalist2012Wimbledon-turneringenGress Roger Federer6–4, 5–7, 3–6, 4–6Vinner2012US OpenHard Novak Djokovic7–6(12–10), 7–5, 2–6, 3–6, 6–2Tapende finalist2013Australian Open (3)Hard Novak Djokovic7–6(7–2), 6–7(3–7), 3–6, 2–6Vinner2013WimbledonGress Novak Djokovic6–4, 7–5, 6–4Tapende finalist2015Australian Open (4)Hard Novak Djokovic6–7(5–7), 7–6(7–4), 3–6, 0–6Tapende finalist2016Australian Open (5)Hard Novak Djokovic1–6, 5–7, 6–7(3–7)Tapende finalist2016French OpenGrus Novak Djokovic6–3, 1–6, 2–6, 4–6Vinner2016Wimbledon (2)Gress Milos Raonic6–4, 7–6(7–3), 7–6(7–2)

 Andre turneringer 
Murray har spilt på det britiske Davis Cup-laget i årene 2005–07. Han har spilt totalt tolv Davis Cup-kamper hvorav han har vunnet sju.

 Nasjonalfølelse 
Murray oppfatter seg selv som både skotsk og britisk,Wimbledon: Andy Murray promises to focus , The Daily Telegraph.«I am Scottish. I am also British. I am patriotic and proud to be Scottish», Daily Mirror hvilket han også formelt er. Før Wimbledon 2006 forårsaket Murray offentlig debatt i Storbritannia da han ble sitert på å ha sagt han ville «heie på alle andre lag enn » i VM i fotball 2006.Littlejohn, Richard: «See you, Murray» Mail on Sunday, 6. juni 2006 Som en følge av disse uttalelsene fikk han store mengder med hatefulle kommentarer på sin nettside.«Hate messages on Murray website», Daily Record, 29. juni 2006. Besøkt 27. januar 2012.

Murray forklarte at kommentarene falt i et ikke spesielt seriøst intervju med den britiske sportssjournalisten Maurice Russo,«Why joke is wearing thin for Andy», Daily Mail, 7. juli 2008 som spurte om han ville heie på  i fotball-VM, selv om journalisten visste at Skottland ikke var kvalifisert.«Tim's My Pop Idol», Daily Record, 10. januar 2007 

I et intervju med Gabby Logan for BBC-programmet Inside Sport sa Murray at han var både skotsk og britisk og hadde det bra med sin britiske identitet. Han sa han ikke så noen konflikt mellom de to og var like stolt av dem begge. Han har også pekt på at han er «kvart» engelsk, ettersom han har familie som kommer fra Newcastle, og at kjæresten, Kim Sears, er engelsk.«Murray's a winner – but not yet a hero», The Observer, 29. juni 2008. I finalen i Wimbledon 2013 var det like mange skotske flagg som vaiet på tribunene som de britiske.

 Referanser 

 Eksterne lenker 



Kategori:Britiske tennisspillere
Kategori:Skotske sportsutøvere
Kategori:Olympiske mestere for Storbritannia
Kategori:Deltakere for Storbritannia under Sommer-OL 2008
Kategori:Tennisspillere under Sommer-OL 2008
Kategori:Medaljevinnere under Sommer-OL 2012
Kategori:Deltakere for Storbritannia under Sommer-OL 2012
Kategori:Tennisspillere under Sommer-OL 2012
Kategori:Deltakere for Storbritannia under Sommer-OL 2016
Kategori:Tennisspillere under Sommer-OL 2016
Kategori:Medaljevinnere under Sommer-OL 2016
Kategori:Deltakere for Storbritannia under Sommer-OL 2020
Kategori:Tennisspillere under Sommer-OL 2020
Kategori:Deltakere for Storbritannia under Sommer-OL 2024
Kategori:Tennisspillere under Sommer-OL 2024
Kategori:Verdensenere i tennis
Kategori:Knights Bachelor
Kategori:Order of the British Empire (OBE)
Kategori:Personer fra Glasgow